REPUBLIKA HRVATSKA

SPLITSKO-DALMATINSKA ŽUPANIJA

**GRAD SPLIT**

Upravni odjel za socijalnu skrb i zdravstvenu zaštitu

KLASA: 500-01/15-01/00110

URBROJ: 2181/01-07-00/01-15-0001

Split, 01. rujna 2015.

**OSNOVNA ŠKOLA**

- prema dostavnoj listi -

Predmet: Besplatne marende i sufinanciranje cijene prehrane u cjelodnevnom boravku

 - naputak, d o s t a v l j a s e

S obzirom na skori početak nove školske godine podsjećamo Vas na mjere iz sustava socijalne skrbi koje se odnose na pravo na besplatnu marendu kao i na pravo na sufinanciranje prehrane u cjelodnevnom i produženom boravku u osnovnim školama.

**I.**

U člancima 8. i 16. Odluke o socijalnoj skrbi („Službeni glasnik Grada Splita“, broj 22/14, 49/14) utvrđeni su uvjeti i postupci ostvarivanja prava na besplatnu marendu u osnovnim školama:

*Članak 8.*

*Prava propisana ovom Odlukom i mogućnosti korištenja mjera propisanih ovom Odlukom osiguravaju se hrvatskim državljanima koji imaju prebivalište na području Grada neprekinuto najmanje 3 (tri) godine do dana podnošenja zahtjeva te strancu pod supsidijarnom zaštitom, strancu s utvrđenim statusom žrtve trgovanja ljudima ili azilantu i članovima njegove obitelji koji zakonito borave na području Grada.*

*Korisnici prava propisanih ovom Odlukom za koja je Zakonom obvezana jedinica lokalne samouprave moraju imati prebivalište na području Grada u trenutku podnošenja zahtjeva, a samo izuzetno prava propisana ovom Odlukom mogu se privremeno odobriti i ostalim osobama koje nemaju prebivalište na području Grada ili ga nemaju u propisanom roku, ako to zahtijevaju životne okolnosti u kojima su se našle (beskućnici i osobe iz stavka 1. ovog članka).*

*U ostvarivanju prava propisanih ovom Odlukom djeca, usvojenici i pastorčad izjednačeni su.*

*Ukoliko postoji dugovanje osobe kao i dugovanje članova kućanstva u kojem živi osoba koja zahtjeva pravo propisano ovom Odlukom i to iz bilo koje osnove prema Gradu, zahtijevano pravo i mogućnosti korištenja mjera propisanih ovom Odlukom će joj se uskratiti osim kod ostvarivanja prava i mogućnosti korištenja mjera iz članaka 14., 15., 16., 17., 18., 19., 20., 21., 22. i 23. koji se odnose na djecu i mlade te iz članaka 24., 26., 27. i 28. koji se odnose na mjere za koja je Zakonom obvezana jedinica lokalne samouprave*.

*Članak 16.*

*Pravo na besplatnu marendu u osnovnim školama može ostvariti učenik ako ispunjava jedan od slijedećih uvjeta:*

* *socijalni uvjet,*
* *dijete invalida domovinskog rata, dijete mirnodopskog vojnog invalida i dijete civilnog invalida rata s utvrđenim stupnjem invaliditeta od 70% i većim,*

*- dijete samohranog roditelja prema odredbi pojma iz članka 6. stavka 1 točke 4. ove Odluke,*

* *dijete iz obitelji s četvero i više djece pod uvjetima da živi u zajedničkom kućanstvu i da prima dječji doplatak, što se dokazuje predočenjem izvadaka iz matice rođenih za djecu i rješenjem Hrvatskog zavoda za mirovinsko osiguranje o priznavanju prava na doplatak za djecu za tekuću godinu,*
* *dijete iz obitelji u kojoj su oba roditelja/skrbnik nezaposleni.*
* *dijete sa teškoćama u razvoju sukladno članku 6. točki 9. ove Odluke*

*Pravo na besplatnu školsku marendu može ostvariti i učenik koji je rješenjem Centra smješten u udomiteljsku obitelj ili socijalnu ustanovu.*

*Zahtjev s potrebnom dokumentacijom kojom se dokazuje da dijete i jedan roditelj/skrbnik/udomitelj imaju prebivalište na području Grada i kojom se dokazuje ispunjavanje uvjeta iz st. 1. ovog članka za ostvarivanje prava na besplatnu školsku marendu roditelji/skrbnik/udomitelj djeteta trebaju dostaviti odgojno obrazovnoj ustanovi koja zahtjev s kompletiranom dokumentacijom prosljeđuje Upravnom tijelu najkasnije do kraja mjeseca zaprimanja dokumentacije.*

*Upravno tijelo donosi Rješenje o sufinanciranju marende djeteta u osnovnim školama, a u izreci rješenja se precizira visina sufinanciranja s mjesečnim iznosom od 150,00 kuna kao i razdoblje ostvarivanje prava od mjeseca podnošenja zahtjeva s kompletiranom dokumentacijom do kraja nastave u školskoj godini, a ustanova je dužna na početku drugog polugodišta dostaviti popis upisanih učenika koji koriste pravo na besplatnu školsku marendu.*

Postupak za ostvarivanje mjere iz članka 16. Odluke

Od roditelja je potrebno zaprimiti slijedeću dokumentaciju:

1. ispunjen odgovarajući zahtjev (obrazac u privitku)
2. potvrdu o upisu djeteta u osnovnu školu
3. presliku osobne iskaznice jednog roditelja/ skrbnika/ udomitelja s prebivalištem u Splitu
4. presliku kartice žiro/tekućeg računa roditelja / skrbnika / udomitelja i IBAN
5. presliku rješenja Centra za socijalnu skrb Split o priznavanju prava na zajamčenu minimalnu naknadu
6. presliku rješenja o priznatom statusu invalida iz Domovinskog rata ili o priznatom statusu mirnodopskog vojnog invalida ili o priznatom statusu civilnog invalida rata s utvrđenim stupnjem invaliditeta od najmanje 70% za roditelja učenika
7. presliku dokumentacije kojom se dokazuje samohranost roditelja učenika (smrtni list ili drugi dokaz da drugi roditelj ne sudjeluje u uzdržavanju učenika)
8. preslike izvadaka iz matice rođenih za svako dijete u obitelji i preslika rješenja Hrvatskog zavoda za mirovinsko osiguranje o priznavanju prava na doplatak za djecu za tekuću godinu (samo za učenika iz obitelji s 4 i više djece)
9. potvrde područne službe Hrvatskog zavoda za zapošljavanje o nezaposlenosti za oba roditelja učenika
10. presliku rješenja nadležne komisije ili Centra za socijalnu skrb o utvrđenim teškoćama u razvoju učenika
11. preslika rješenja Centra za socijalnu skrb Split o smještaju u udomiteljsku obitelj ili socijalnu ustanovu

te kompletirane materijale žurno dostaviti Upravnom odjelu za socijalnu skrb i zdravstvenu zaštitu Grada Splita jer se pravo na besplatnu marendu u osnovnim školama priznaje od mjeseca podnošenja kompletirane dokumentacije.

Priloženi obrazac „Zahtjev za ostvarivanje prava na besplatne marende u osnovnim školama“ može se naći i na web stranici Grada Splita [www.split.hr](http://www.split.hr).

**II.**

U člancima 8. (citiran u prvom dijelu ovog dopisa) i 17. spomenute Odluke utvrđuju se uvjeti i postupci ostvarivanja prava na sufinanciranu prehranu djece u cjelodnevnom i produženom boravku u osnovnim školama:

*Članak 17.*

*Pravo na sufinanciranu prehranu djece u cjelodnevnom i produženom boravku u osnovnim školama može ostvariti učenik ako ispunjava jedan od slijedećih uvjeta:*

* *socijalni uvjet,*
* *dijete invalida domovinskog rata, dijete mirnodopskog vojnog invalida i dijete civilnog invalida rata s utvrđenim stupnjem invaliditeta od 70% i većim,*

*- dijete samohranog roditelja prema odredbi pojma iz članka 6. stavka 1 točke 4. ove Odluke,*

* *dijete iz obitelji s četvero i više djece pod uvjetima da živi u zajedničkom kućanstvu i da prima dječji doplatak, što se dokazuje predočenjem izvadaka iz matice rođenih za djecu i rješenjem Hrvatskog zavoda za mirovinsko osiguranje o priznavanju prava na doplatak za djecu za tekuću godinu.*
* *dijete sa teškoćama u razvoju sukladno članku 6. točki 9. ove Odluke*

*Pravo na sufinanciranu prehranu djece u cjelodnevnom i produženom boravku u osnovnim školama može ostvariti i učenik koji je rješenjem Centra smješten u udomiteljsku obitelj ili socijalnu ustanovu.*

*Zahtjev s potrebnom dokumentacijom kojom se dokazuje da dijete i jedan roditelj/skrbnik/udomitelj imaju prebivalište na području Grada i kojom se dokazuje ispunjavanje uvjeta iz st. 1. ovog članka za ostvarivanje prava na sufinanciranu prehranu djece u cjelodnevnom i produženom boravku roditelji/skrbnik/udomitelj djeteta trebaju dostaviti odgojno obrazovnoj ustanovi koja zahtjev s kompletiranom dokumentacijom prosljeđuje Upravnom tijelu najkasnije do kraja mjeseca zaprimanja dokumentacije.*

*Upravno tijelo donosi Rješenje o sufinanciranju prehrane djece u cjelodnevnom i produženom boravku u osnovnim školama, a u izreci rješenja se precizira visina sufinanciranja s mjesečnim iznosom od 450,00 kuna kao i razdoblje ostvarivanje prava od mjeseca podnošenja zahtjeva s kompletiranom dokumentacijom do kraja nastave u školskoj godini, a ustanova je dužna na početku drugog polugodišta dostaviti popis upisanih učenika koji koriste pravo na sufinanciranu prehranu djece u cjelodnevnom i produženom boravku u osnovnim školama.*

Postupak za ostvarivanje mjere iz članka 17. Odluke

Od roditelja je potrebno zaprimiti slijedeću dokumentaciju:

1. ispunjen odgovarajući zahtjev (obrazac u privitku)
2. potvrdu o upisu djeteta u osnovnu školu
3. presliku osobne iskaznice jednog roditelja/ skrbnika/ udomitelja s prebivalištem u Splitu
4. presliku kartice žiro računa roditelja / skrbnika / udomitelja i IBAN
5. presliku rješenja Centra za socijalnu skrb Split o priznavanju prava na zajamčenu minimalnu naknadu
6. presliku rješenja o priznatom statusu invalida iz Domovinskog rata ili o priznatom statusu mirnodopskog vojnog invalida ili o priznatom statusu civilnog invalida rata s utvrđenim stupnjem invaliditeta od najmanje 70% za roditelja učenika
7. presliku dokumentacije kojom se dokazuje samohranost roditelja učenika (smrtni list ili drugi dokaz da drugi roditelj ne sudjeluje u uzdržavanju učenika)
8. preslike izvadaka iz matice rođenih za svako dijete u obitelji i preslika rješenja Hrvatskog zavoda za mirovinsko osiguranje o priznavanju prava na doplatak za djecu za tekuću godinu (samo za učenika iz obitelji s 4 i više djece)
9. potvrde područne službe Hrvatskog zavoda za zapošljavanje o nezaposlenosti za oba roditelja učenika
10. presliku rješenja nadležne komisije ili Centra za socijalnu skrb o utvrđenim teškoćama u razvoju učenika
11. preslika rješenja Centra za socijalnu skrb Split o smještaju u udomiteljsku obitelj ili socijalnu ustanovu

te kompletirane materijale žurno dostaviti Upravnom odjelu za socijalnu skrb i zdravstvenu zaštitu Grada Splita jer se pravo na sufinanciranje prehrane u cjelodnevnom i produženom boravku u osnovnim školama priznaje od mjeseca podnošenja kompletirane dokumentacije.

Priloženi obrazac „Zahtjev za ostvarivanje prava na sufinanciranje prehrane u cjelodnevnom i produženom boravku u osnovnim školama“ može se naći i na web stranici Grada Splita [www.split.hr](http://www.split.hr).

Zahtjevi s kompletiranom dokumentacijom koji budu dostavljeni nakon 30. rujna 2015.g. rješavat će se na način da će se odgovarajuće pravo priznavati od mjeseca zaprimanja predmeta i obuhvatit će odgovarajući broj mjesečnih rata do kraja nastave u školskoj godini 2015./16.

Upravni odjel za socijalnu skrb i zdravstvenu zaštitu će dostaviti osnovnoj školi spisak svih učenika određene škole koji su ostvarili pravo na neku od mjera određenih člancima 16. i 17. Odluke o socijalnoj skrbi. U slučaju da se za besplatne marende ili za korištenje cjelodnevnog boravka prijave učenici koji su ostvarili navedena prava, a ne plaćaju školi marende ili prehranu u cjelodnevnom boravku, molimo da nas obavijestite pa ćemo novac prestati uplaćivati roditeljima i preusmjeriti ga na školu.

Zahvaljujemo na suradnji na ostvarivanju pomoći socijalno ugroženim obiteljima za potrebe kupnje školskih udžbenika za školsku godinu 2015./16.

S poštovanjem,

PROČELNICA

**Romana Škrabić, dr.med.**